CELEX: 32016R1832
Language: mt
Date: 2016-10-17 00:00:00
Title: Regolament ta' Implimentazzjoni tal-Kummissjoni (UE) 2016/1832 tas-17 ta' Ottubru 2016 li jemenda l-mudelli taċ-ċertifikati għall-importazzjonijiet fl-Unjoni ta' preparazzjonijiet tal-laħam, ta' prodotti tal-laħam u ta' stonkijiet, bżieżaq tal-awrina u msaren ittrattati, kif ukoll ta' laħam frisk ta' solipedi domestiċi stabbiliti fid-Deċiżjoni 2000/572/KE, fid-Deċiżjoni 2007/777/KE u fir-Regolament (UE) Nru 206/2010 fir-rigward tar-rekwiżiti dwar is-saħħa pubblika għar-residwi (Test b'rilevanza għaż-ŻEE)

18.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 280/13
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/1832
   tas-17 ta' Ottubru 2016
   li jemenda l-mudelli taċ-ċertifikati għall-importazzjonijiet fl-Unjoni ta' preparazzjonijiet tal-laħam, ta' prodotti tal-laħam u ta' stonkijiet, bżieżaq tal-awrina u msaren ittrattati, kif ukoll ta' laħam frisk ta' solipedi domestiċi stabbiliti fid-Deċiżjoni 2000/572/KE, fid-Deċiżjoni 2007/777/KE u fir-Regolament (UE) Nru 206/2010 fir-rigward tar-rekwiżiti dwar is-saħħa pubblika għar-residwi
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2002/99/KE tas-16 ta' Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta' prodotti li joriġinaw mill-annimali u li huma għall-konsum uman (1), u b'mod partikolari l-Artikolu 9(2)(b) u l-Artikolu 9(4) tagħha,
   Wara li kkunsidrat ir-Regolament (KE) Nru 853/2004 tal-Parlament Ewropew u tal-Kunsill tad-29 ta' April 2004 li jistabbilixxi ċerti regoli speċifiċi ta' iġjene għall-ikel li joriġina mill-annimali (2), u b'mod partikolari l-Artikolu 7(2)(a) tiegħu,
   Billi:
   
               (1)
            
            
               Id-Deċiżjoni tal-Kummissjoni 2000/572/KE (3) tistabbilixxi l-kondizzjonijiet għaċ-ċertifikazzjoni veterinarja dwar is-saħħa tal-annimali u s-saħħa pubblika għall-importazzjoni fl-Unjoni ta' konsenji ta' ċerti preparazzjonijiet tal-laħam minn pajjiżi terzi. Din tistipula li konsenji ta' dan it-tip għandhom ikunu akkumpanjati minn ċertifikat tas-saħħa tal-annimali u tas-saħħa pubblika li jkun konformi mal-mudell stabbilit fl-Anness II tiegħu (“iċ-ċertifikat tas-saħħa għal preparazzjonijiet tal-laħam”).
            
         
               (2)
            
            
               Id-Deċiżjoni tal-Kummissjoni 2007/777/KE (4) tistabbilixxi l-kondizzjonijiet tas-saħħa tal-annimali u tas-saħħa pubblika għall-importazzjonijiet lejn l-Unjoni ta' konsenji ta' prodotti tal-laħam u ta' stonkijiet, bżieżaq tal-awrina u msaren ittrattati. Id-Deċiżjoni tistipula li fl-Unjoni jistgħu jiġu importati biss konsenji li huma konformi mar-rekwiżiti tal-mudell taċ-ċertifikat tas-saħħa tal-annimali u tas-saħħa pubblika stabbilit fl-Anness III tagħha (“iċ-ċertifikat tas-saħħa għal prodotti tal-laħam u prodotti ttrattati”) u li jkunu akkumpanjati minn dan iċ-ċertifikat.
            
         
               (3)
            
            
               Ir-Regolament tal-Kummissjoni (UE) Nru 206/2010 (5) jistabbilixxi r-rekwiżiti taċ-ċertifikazzjoni veterinarja għall-importazzjonijiet lejn l-Unjoni ta' konsenji ta' laħam frisk ta' equidae maħsub għall-konsum mill-bniedem. Jistipula li konsenji ta' dan it-tip jistgħu jiġu importati biss jekk ikunu akkumpanjati minn ċertifikat veterinarju mfassal b'mod konformi mal-mudell taċ-ċertifikat veterinarju “EQU” għal-laħam frisk, għajr il-laħam ikkapuljat, ta' solipedi domestiċi (Equus caballus, Equus asinus u r-razez inkroċjati tagħhom) stabbilit fil-Parti 2 tal-Anness II (“iċ-ċertifikat EQU”) tal-istess Regolament.
            
         
               (4)
            
            
               Id-Direttiva tal-Kunsill 96/22/KE (6) tipprojbixxi, fost oħrajn, l-importazzjoni minn pajjiżi terzi ta' laħam jew ta' prodotti maħsuba għall-konsum mill-bniedem li jinkisbu minn annimali li jkunu ngħataw ċerti sustanzi, inklużi sustanzi beta-agonisti. Din id-Direttiva tippermetti importazzjonijiet ta' annimali maħsuba għat-trobbija, ta' annimali tat-trobbija fl-aħħar tal-ħajja riproduttiva tagħhom, jew tal-laħam tagħhom, minn pajjiżi terzi, li jistgħu jipprovdu garanziji tal-anqas ekwivalenti għal dawk stipulati f'dik id-Direttiva, li ġew stabbiliti biex jagħtu effett lill-Kapitolu V tad-Direttiva tal-Kunsill 96/23/KE (7) li jiddeskrivi l-miżuri li għandhom jittieħdu f'każ ta' ksur.
            
         
               (5)
            
            
               Id-Direttiva 96/23/KE tistabbilixxi miżuri għall-monitoraġġ tal-preżenza ta' ċerti sustanzi u gruppi ta' residwi f'annimali ħajjin u fi prodotti tal-annimali. Tistipula li l-importazzjonijiet ta' annimali għall-qatla u ta' prodotti li joriġinaw mill-annimali maħsuba għall-konsum mill-bniedem għandhom jiġu awtorizzati biss minn pajjiżi terzi li l-pjan ta' monitoraġġ tagħhom ikun ġie approvat mill-Kummissjoni.
            
         
               (6)
            
            
               Is-solipedi domestiċi normalment ma jiġux imrobbija biss għall-produzzjoni tal-laħam u jintbagħtu għall-qatla biss fl-aħħar tal-ħajja produttiva tagħhom. Fl-Unjoni, annimali tal-familja equidae jitqiesu bħala annimali li jipproduċu l-ikel, sakemm ma jkunux esklużi b'mod irriversibbli mill-qatla għall-konsum mill-bniedem skont id-Direttiva 2001/82/KE tal-Parlament Ewropew u tal-Kunsill (8).
            
         
               (7)
            
            
               Wara missjonijiet ta' verifika f'ċerti pajjiżi terzi, fejn kienu ġew identifikati ċerti nuqqasijiet, u biex tiġi żgurata l-konformità mad-dispożizzjonijiet tad-Direttiva 96/22/KE, jeħtieġ li jiġu msaħħa l-garanziji fuq l-importazzjonijiet ta' laħam frisk ta' equidae maħsub għall-konsum mill-bniedem, ta' preparazzjonijiet tal-laħam kif ukoll ta' prodotti tal-laħam u stonkijiet, bżieżaq tal-awrina u msaren ittrattati prodotti minnhom fir-rigward tal-monitoraġġ ta' sustanzi u ta' gruppi ta' residwi u sustanzi msemmija fl-Anness I tad-Direttiva 96/23/KE.
            
         
               (8)
            
            
               Għalhekk, iċ-ċertifikat tas-saħħa għal preparazzjonijiet tal-laħam, iċ-ċertifikat tas-saħħa għal prodotti tal-laħam u għal prodotti ttrattati u ċ-ċertifikat EQU għandhom jiġu emendati sabiex jipprovdu l-garanziji meħtieġa li l-prodotti koperti minnhom ikunu ġew prodotti minn laħam li jissodisfa r-rekwiżiti stabbiliti għal importazzjonijiet ta' laħam frisk ta' solipedi domestiċi, meta dawn ikunu ġew prodotti minn jew ikun fihom laħam ta' solipedi domestiċi.
            
         
               (9)
            
            
               Għaldaqstant, id-Deċiżjoni 2000/572/KE, id-Deċiżjoni 2007/777/KE u r-Regolament (UE) Nru 206/2010 għandhom jiġu emendati skont dan.
            
         
               (10)
            
            
               Sabiex jiġi evitat kwalunkwe tfixkil fin-negozju, l-importazzjonijiet lejn l-Unjoni ta' konsenji ta' prodotti akkumpanjati miċ-ċertifikat tas-saħħa għal prodotti tal-laħam, miċ-ċertifikat tas-saħħa għal prodotti tal-laħam u għal prodotti ttrattati u miċ-ċertifikat EQU maħruġ skont id-Deċiżjoni 2000/572/KE, id-Deċiżjoni 2007/777/KE u r-Regolament (UE) Nru 206/2010 qabel l-emendi introdotti b'dan ir-Regolament għandhom jibqgħu jiġu awtorizzati għal perjodu tranżitorju.
            
         
               (11)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Emenda għad-Deċiżjoni 2000/572/KE
   L-Anness II tad-Deċiżjoni 2000/572/KE huwa emendat skont l-Anness I ta' dan ir-Regolament.
   Artikolu 2
   Emenda għad-Deċiżjoni 2007/777/KE
   L-Anness III tad-Deċiżjoni 2007/777/KE huwa emendat b'konformità mal-Anness II ta' dan ir-Regolament.
   Artikolu 3
   Emenda għar-Regolament (UE) Nru 206/2010
   Il-Parti 2 tal-Anness II tar-Regolament (UE) Nru 206/2010 hija emendata b'konformità mal-Anness III ta' dan ir-Regolament.
   Artikolu 4
   Dispożizzjonijiet tranżitorji
   1.   Għal perjodu tranżitorju sal-31 ta' Marzu 2017, il-konsenji ta' preparazzjonijiet tal-laħam akkumpanjati minn ċertifikat tas-saħħa għall-prodotti tal-laħam maħruġ skont il-mudell stipulat fl-Anness II tad-Deċiżjoni 2000/572/KE qabel l-emendi introdotti b'dan ir-Regolament għandhom ikomplu jiġu awtorizzati għall-importazzjoni fl-Unjoni sakemm iċ-ċertifikat ma jkunx inħareġ wara t-28 ta' Frar 2017.
   2.   Għal perjodu tranżitorju sal-31 ta' Marzu 2017, il-konsenji ta' prodotti tal-laħam u stonkijiet, bżieżaq tal-awrina u msaren ittrattati akkumpanjati minn ċertifikat tas-saħħa għall-prodotti tal-laħam u għall-prodotti ttrattati maħruġ skont il-mudell stipulat fl-Anness III tad-Deċiżjoni 2007/777/KE qabel l-emendi introdotti b'dan ir-Regolament għandhom ikomplu jiġu awtorizzati għall-importazzjoni fl-Unjoni sakemm iċ-ċertifikat ma jkunx inħareġ wara t-28 ta' Frar 2017.
   3.   Għal perjodu tranżitorju sal-31 ta' Marzu 2017, il-konsenji ta' laħam frisk ta' equidae maħsub għall-konsum mill-bniedem akkumpanjati minn ċertifikat EQU maħruġ skont il-mudell stipulat fil-Parti 2 tal-Anness II tar-Regolament (UE) Nru 206/2010 qabel l-emendi introdotti b'dan ir-Regolament għandhom ikomplu jiġu awtorizzati għall-importazzjoni fl-Unjoni sakemm iċ-ċertifikat ma jkunx inħareġ wara t-28 ta' Frar 2017.
   Artikolu 5
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-17 ta' Ottubru 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 18, 23.1.2003, p. 11.
   
      (2)  ĠU L 139, 30.4.2004, p. 55.
   
      (3)  Id-Deċiżjoni tal-Kummissjoni 2000/572/KE tat-8 ta' Settembru 2000 li tfassal kondizzjonijiet dwar annimali u saħħa pubblika u ċertifikazzjoni veterinarja għall-importazzjoni ta' kapuljat u preparazzjonijiet ta' laħam minn pajjiżi terzi (ĠU L 240, 23.9.2000, p. 19).
   
      (4)  Id-Deċiżjoni tal-Kummissjoni 2007/777/KE tad-29 ta' Novembru 2007 li tistipula l-kundizzjonijiet tas-saħħa tal-annimali u tas-saħħa pubblika kif ukoll il-mudelli taċ-ċertifikati għall-importazzjonijiet ta' ċerti prodotti tal-laħam u tal-istonku, il-bżieżaq tal-awrina u l-imsaren ittrattati għall-konsum mill-bniedem minn pajjiżi terzi u li tirrevoka d-Deċiżjoni 2005/432/KE (ĠU L 312, 30.11.2007, p. 49).
   
      (5)  Ir-Regolament tal-Kummissjoni (UE) Nru 206/2010 tat-12 ta' Marzu 2010 li jistabbilixxi listi ta' pajjiżi terzi, territorji jew partijiet minnhom awtorizzati għall-introduzzjoni fl-Unjoni Ewropea ta' annimali partikulari u laħam frisk u r-rekwiżiti relatati maċ-ċertifikazzjoni veterinarja (ĠU L 73, 20.3.2010, p. 1).
   
      (6)  Id-Direttiva tal-Kunsill 96/22/KE tad-29 ta' April 1996 li tikkonċerna l-projbizzjoni tal-użu fl-istockfarming ta' ċerti sustanzi li jkollhom azzjoni ormonika u tyrostatika u ta' beta-agonists u li tħassar id-Direttivi 81/602/KEE, 88/146/KEE u 88/299/KEE (ĠU L 125, 23.5.1996, p. 3).
   
      (7)  Id-Direttiva tal-Kunsill 96/23/KE tad-29 ta' April 1996 dwar miżuri għall-monitoraġġ ta' ċerti sustanzi u residwi tagħhom f'annimali ħajjin u prodotti tal-annimali u li tħassar id-Direttivi 85/358/KEE u 86/469/KEE u d-Deċiżjonijiet 89/187/KEE u 91/664/KEE (ĠU L 125, 23.5.1996, p. 10).
   
      (8)  Id-Direttiva tal-Parlament Ewropew u tal-Kunsill 2001/82/KE tas-6 ta' Novembru 2001 dwar il-kodiċi tal-Komunità rigward il-prodotti mediċinali veterinarji (ĠU L 311, 28.11.2001, p. 1).
   
      ANNESS I
      Fl-Anness II tad-Deċiżjoni 2000/572/KE, fil-mudell taċ-ċertifikat tas-saħħa tal-annimali u tas-saħħa pubblika għall-preparazzjonijiet tal-laħam maħsuba għall-konsenja lejn l-Unjoni minn pajjiżi terzi, il-punt II.1.10 li ġej huwa miżjud fl-attestazzjoni tas-saħħa pubblika fil-Parti II:
      
         
                     “(2) [II.1.10.
                  
                  
                     jekk ikun fih materjal minn solipedi domestiċi, il-laħam frisk li jintuża fil-preparazzjoni tal-preparazzjonijiet tal-laħam:
                     
                                 
                                    jew (2)
                              
                              
                                 [ikun inkiseb minn solipedi domestiċi li immedjatament qabel il-qatla kienu nżammu għal mill-inqas sitt xhur jew mit-twelid, jekk ikunu nqatlu f'età ta' inqas minn sitt xhur, jew minn meta jkunu ġew importati minn Stat Membru tal-Unjoni Ewropea bħala equidae li jipproduċu l-ikel, jekk ikunu ġew importati inqas minn sitt xhur qabel il-qatla, f'pajjiż terz:
                                 
                                             (a)
                                          
                                          
                                             li fih l-amministrazzjoni lil solipedi domestiċi:
                                             
                                                         (i)
                                                      
                                                      
                                                         ta' sustanzi tirostatiċi, stilbeni, derivattivi tal-istilbeni, l-imluħ u l-esteri tagħhom, l-estradjol 17β u d-derivattivi tagħha li jixbhu l-esteri huma pprojbiti;
                                                      
                                                   
                                                         (ii)
                                                      
                                                      
                                                         ta' sustanzi oħra li għandhom azzjoni estroġenika, androġenika jew ġestoġenika u ta' beta-agonisti hija permessa biss għal:
                                                         
                                                                     —
                                                                  
                                                                  
                                                                     trattament terapewtiku kif definit fl-Artikolu 1(2)(b) tad-Direttiva 96/22/KE, meta jiġi applikat b'konformità mal-Artikolu 4(2) ta' dik id-Direttiva, jew
                                                                  
                                                               
                                                                     —
                                                                  
                                                                  
                                                                     trattament żootekniku kif definit fl-Artikolu 1(2)(c) tad-Direttiva 96/22/KE, meta jiġi applikat b'konformità mal-Artikolu 5 tal-istess Direttiva; u
                                                                  
                                                               
                                                   
                                       
                                             (b)
                                          
                                          
                                             li kellu, tal-inqas matul sitt xhur qabel il-qatla tal-annimali, pjan għall-monitoraġġ tal-gruppi ta' residwi u sustanzi msemmija fl-Anness I tad-Direttiva 96/23/KE li jkopri equidae imwielda fi jew importati lejn il-pajjiż terz u li jkun ġie approvat skont ir-raba' subparagrafu tal-Artikolu 29(1) tad-Direttiva 96/23/KE;]]
                                          
                                       
                           
                                 
                                    u/jew (2)
                              
                              
                                 [ġew importati minn Stat Membru tal-Unjoni Ewropea.]]”
                              
                           
               
   
   
      ANNESS II
      Fl-Anness III tad-Deċiżjoni 2007/777/KE, fil-mudell taċ-ċertifikat tas-saħħa tal-annimali u tas-saħħa pubblika għal ċerti prodotti tal-laħam u stonkijiet, bżieżaq tal-awrina u msaren ittrattati maħsuba għall-konsenja lejn l-Unjoni Ewropea minn pajjiżi terzi, il-punt II. 2.10 li ġej huwa miżjud fl-attestazzjoni tas-saħħa pubblika fil-Parti II:
      
         
                     “(2) II.2.10.
                  
                  
                     jekk ikun fihom materjal minn annimali ekwini domestiċi, il-laħam frisk, l-istonkijiet, il-bżieżaq tal-awrina jew l-imsaren użati fit-tħejjija tal-prodotti tal-laħam u/jew tal-istonkijiet, il-bżieżaq tal-awrina u l-imsaren ittrattati
                     
                                 (2) jew
                                 
                              
                              
                                 [ikun inkiseb/ikunu inkisbu minn annimali ekwini domestiċi li immedjatament qabel il-qatla kienu nżammu għal mill-inqas sitt xhur jew mit-twelid, jekk ikunu nqatlu f'età ta' inqas minn sitt xhur, jew minn meta jkunu ġew importati minn Stat Membru tal-Unjoni Ewropea bħala equidae li jipproduċu l-ikel, jekk ikunu ġew importati inqas minn sitt xhur qabel il-qatla, f'pajjiż terz:
                                 
                                             (a)
                                          
                                          
                                             li fih l-amministrazzjoni lil annimali ekwini domestiċi:
                                             
                                                         (i)
                                                      
                                                      
                                                         ta' sustanzi tirostatiċi, stilbeni, derivattivi tal-istilbeni, l-imluħ u l-esteri tagħhom, l-estradjol 17β u d-derivattivi tagħha li jixbhu l-esteri huma pprojbiti;
                                                      
                                                   
                                                         (ii)
                                                      
                                                      
                                                         ta' sustanzi oħra li għandhom azzjoni estroġenika, androġenika jew ġestoġenika u ta' beta-agonisti hija permessa biss għal:
                                                         
                                                                     —
                                                                  
                                                                  
                                                                     trattament terapewtiku kif definit fl-Artikolu 1(2)(b) tad-Direttiva 96/22/KE, meta jiġi applikat b'konformità mal-Artikolu 4(2) ta' dik id-Direttiva, jew
                                                                  
                                                               
                                                                     —
                                                                  
                                                                  
                                                                     trattament żootekniku kif definit fl-Artikolu 1(2)(c) tad-Direttiva 96/22/KE, meta jiġi applikat b'konformità mal-Artikolu 5 tal-istess Direttiva; u
                                                                  
                                                               
                                                   
                                       
                                             (b)
                                          
                                          
                                             li kellu, tal-inqas matul sitt xhur qabel il-qatla tal-annimali, pjan għall-monitoraġġ tal-gruppi ta' residwi u sustanzi msemmija fl-Anness I tad-Direttiva 96/23/KE li jkopri equidae imwielda fi jew importati lejn il-pajjiż terz u li jkun ġie approvat skont ir-raba' subparagrafu tal-Artikolu 29(1) tad-Direttiva 96/23/KE.]
                                          
                                       
                           
                                 (2) u/jew
                                 
                              
                              
                                 [ġie importat/ġew importati minn Stat Membru tal-Unjoni Ewropea.]”
                              
                           
               
   
   
      ANNESS III
      Fil-Parti 2 tal-Anness II tar-Regolament (UE) Nru 206/2010, fil-Mudell ta' ċertifikat veterinarju għal laħam frisk, eskluż laħam ikkapuljat, ta' solipeds domestiċi (Equus caballus, Equus asinus u r-razez imħalltin tagħhom), il-punt II.1.7 tal-Attestazzjoni tas-Saħħa Pubblika fil-Parti II jinbidel b'dan li ġej:
      
         
                     “II.1.7.
                  
                  
                     il-laħam inkiseb minn solipedi domestiċi li immedjatament qabel il-qatla kienu nżammu għal mill-inqas sitt xhur jew mit-twelid, jekk ikunu nqatlu f'età ta' inqas minn sitt xhur, jew minn meta jkunu ġew importati minn Stat Membru tal-Unjoni Ewropea bħala equidae li jipproduċu l-ikel, jekk ikunu ġew importati inqas minn sitt xhur qabel il-qatla, f'pajjiż terz:
                     
                                 (a)
                              
                              
                                 li fih l-amministrazzjoni lil solipedi domestiċi:
                                 
                                             (i)
                                          
                                          
                                             ta' sustanzi tirostatiċi, stilbeni, derivattivi tal-istilbeni, l-imluħ u l-esteri tagħhom, l-estradjol 17β u d-derivattivi tagħha li jixbhu l-esteri huma pprojbiti;
                                          
                                       
                                             (ii)
                                          
                                          
                                             ta' sustanzi oħra li għandhom azzjoni estroġenika, androġenika jew ġestoġenika u ta' beta-agonisti hija permessa biss għal:
                                             
                                                         —
                                                      
                                                      
                                                         trattament terapewtiku, kif definit fl-Artikolu 1(2)(b) tad-Direttiva 96/22/KE, meta jiġi applikat b'konformità mal-Artikolu 4(2) ta' dik id-Direttiva, jew
                                                      
                                                   
                                                         —
                                                      
                                                      
                                                         trattament żootekniku kif definit fl-Artikolu 1(2)(c) tad-Direttiva 96/22/KE, meta jiġi applikat b'konformità mal-Artikolu 5 tal-istess Direttiva; u
                                                      
                                                   
                                       
                           
                                 (b)
                              
                              
                                 li kellu, tal-inqas matul sitt xhur qabel il-qatla tal-annimali, pjan għall-monitoraġġ tal-gruppi ta' residwi u sustanzi msemmija fl-Anness I tad-Direttiva 96/23/KE li jkopri equidae imwielda fi jew importati lejn il-pajjiż terz u li jkun ġie approvat skont ir-raba' subparagrafu tal-Artikolu 29(1) tad-Direttiva 96/23/KE;”